**Molėtų rajono savivaldybės taryba**

**SPRENDIMAS**

**DĖL SAVIVALDYBĖS FUNKCIJOMS VYKDYTI REIKALINGOS TERITORIJOS PRIPAŽINIMO SVARBIA VIETOS BENDRUOMENEI**

2021 m. lapkričio    d. Nr. B1-263

Molėtai

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 4 dalimi, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punktu ir atsižvelgdama į Molėtų rajono savivaldybės administracijos Dubingių seniūnijos 2021 m. lapkričio 5 d. raštą Nr. SD3-100 „Dėl valstybinės žemės sklypo paėmimo visuomenės poreikiams Dubingių seniūnijoje“,

Molėtų rajono savivaldybės taryba n u s p r e n d ž i a:

Pripažinti (pagal pridedamą schemą), kad žemės sklypas, esantis Molėtų r. sav., Dubingių sen., Ciūniškių k., yra svarbus vietos bendruomenei, skirtas bendram (viešam) naudojimui ir reikalingas bendroms gyventojų reikmėms bei savivaldybės funkcijoms vykdyti.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika